 Akizungumza Dar es Salaam, Mratibu wa mashindano hayo, Jemedari Said alisema wachezaji wawili wa Temeke waliondole wa wakati wa kuhakiki wachezaji, lakini kocha Mtweve aliwatumia juzi kwenye mchezo kati yao na Ilala.“Kamati imeamua kuchukua hatua za awali kwa kumwondoa kwenye benchi la ufundi kocha Mtweve na timu yake kupokwa ushindi wakati taratibu zingine zikiendelea,” alisema Said na kuwataja wachezaji waliondolewa na baadaye kutumiwa na kocha huyo ni Ibrahim Haji na Enock Jiah.Akizungumzia hatua hiyo, Mtweve alisema mchezaji aliyeondolewa ni Charles Ndahazi na kudai walipeleka cheti cha kuzaliwa, lakini waliaambiwa walete viambatanisho vya kuthibitisha umri wa wachezaji hao, lakini walishindwa kufatilia mapema kwani ilikuwa mwisho wa wiki.Kutokana na kosa hilo, Temeke waliocheza na Ilala na kutoka sare ya bila kufungana, wamepokwa pointi walizopata na kupewa Ilala.